sagorsarker/bangla-wikipedia huggingface dataset:
আবদুর রকিব মিয়া

শহীদ আবদুর রকিব মিয়া (জন্ম: ৫ডিসেম্বর ১৯৪৬ - মৃত্যু: ২৫ অক্টোবর , ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আবদুর রকিব মিয়ার জন্ম টাঙ্গাইল জেলার সখিপুর উপজেলার শোলাপ্রতিমা গ্রামে। তার বাবার নাম হাজী হাতেম আলী মুন্সি এবং মায়ের নাম হালিমন নেছা। সাত ভাইবোনের মধ্যে তিনি ছিলেন চতুর্থ। আবদুর রকিব মিয়া অবিবাহিত ছিলেন। ১৯৬৫ সালে পাকিস্তান নৌবাহিনীতে যোগ দেওয়ার পর থেকে মা-বাবার সঙ্গে তার যোগাযোগ ছিল না।তিনি ১৯৭০ সালে ফ্রান্সে সাবমিনার হিসাবে প্রশিক্ষণ নিতে যান। 
পাকিস্তান নৌবাহিনীতে চাকরি করতেন আবদুর রকিব মিয়া। ১৯৭১ সালে ফ্রান্সে সাবমেরিনার হিসেবে প্রশিক্ষণরত ছিলেন তিনি। মুক্তিযুদ্ধ শুরু হলে সেখান থেকে পালিয়ে ভারতে এসে যুদ্ধে যোগ দেন। ফুলছড়িঘাট অপারেশনই ছিল তার প্রথম ও শেষ অভিযান। অক্টোবর মাসের প্রথমার্ধ পর্যন্ত আবদুর রকিব মিয়া ভারতের ক্যাম্পে প্রশিক্ষকের দায়িত্ব পালন করেন। এরপর সক্রিয় যুদ্ধে অংশ নেওয়ার জন্য আটজন নৌকমান্ডোকে সঙ্গে নিয়ে বাংলাদেশের ভেতরে আসেন। তাদের উদ্দেশ্য ছিল, পাকিস্তানি সেনাবাহিনীর জন্য ফুলছড়িঘাটে অবস্থানরত রসদবহনকারী জাহাজে মাইন লাগিয়ে ধ্বংস করা।
১৯৭১ সালে গাইবান্ধা জেলার অন্তর্গত ফুলছড়ি রেলঘাট ছিলো ঢাকার সঙ্গে যোগাযোগের জন্য বগুড়া-গাইবান্ধা রেললাইনের একটি শাখা ফুলছড়িঘাট পর্যন্ত বিস্তৃত। নদীর অপর পাড়ে বাহাদুরাবাদ ঘাট। মাঝে যমুনা নদী। তখন যমুনা নদী পাড়ি দিয়ে দেশের পূর্ব-পশ্চিমকে সংযোগ রক্ষার ক্ষেত্রে ফুলছড়িঘাট ছিল বেশ গুরুত্বপূর্ণ। ১৯৭১ সালে পাকিস্তান সেনাবাহিনীর জন্য অস্ত্রশস্ত্র, রসদ ও খাদ্য নিয়ে নানা ধরনের জাহাজ ফুলছড়িঘাটে ভিড়ত। এখান থেকে সেগুলো পাঠানো হতো বগুড়া, রংপুর, গাইবান্ধা, দিনাজপুরসহ বিভিন্ন স্থানে। অক্টোবর মাসে নৌকমান্ডোরা ফুলছড়িঘাটে অপারেশন চালানোর পরিকল্পনা করেন। অপারেশনে নেতৃত্ব দেন নৌকমান্ডো আবদুর রকিব মিয়া। শেষ পর্যন্ত এই অপারেশন ব্যর্থতায় পর্যবসিত হয়।
২৫ অক্টোবর গভীর রাতে গোপন শিবির থেকে বেরিয়ে পড়লেন আবদুর রকিব মিয়াসহ নয়জন নৌকমান্ডো। রাতের অন্ধকারে নদীর তীরে এসে নেমে পড়লেন নদীতে। প্রত্যেকের বুকে বাঁধা লিমপেট মাইন। ভরা নদীতে অনেকক্ষণ সাঁতরে পৌঁছে গেলেন জাহাজের পেছনে। এমন সময় হঠাৎ জাহাজ চলতে শুরু করল। নদীর স্রোত আর জাহাজের প্রপেলারের ঘুর্ণায়মান স্রোতে সেখানে সৃষ্টি হলো ভয়ংকর এক অবস্থা। তলিয়ে গেলেন তারা কয়েকজন। প্রপেলারের বিরাট পাখা আঘাত করল আবদুর রকিব মিয়ার শরীরে। নিমিষে খণ্ডবিখণ্ড হয়ে গেল তার শরীর।
গাইড মুক্তিযোদ্ধা কালাচাঁদের সঙ্গে পরামর্শ করে আবদুর রকিব মিয়া নৌকমান্ডোদের নিয়ে বাহাদুরাবাদের দক্ষিণে একটি মাদ্রাসার পাশ দিয়ে পাঁচ মাইল প্রশস্ত যমুনা নদীতে নেমে পড়েন। বর্ষা মৌসুম হওয়ায় তখন নদীতে প্রচণ্ড স্রোত ছিলো। অসীম সাহসী রকিব মিয়া সহযোদ্ধাদের নিয়ে স্রোতের অনুকূলে সাঁতরে ফুলছড়িঘাটের কাছে আসেন। কিন্তু তাদের দুর্ভাগ্য, জাহাজের পেছনে পৌঁছানো মাত্র সেগুলো পুনরায় যাত্রা শুরু করে। প্রপেলারের প্রচণ্ড ঘুর্ণায়মান স্রোতে কয়েকজন নৌকমান্ডো সঙ্গে সঙ্গে তলিয়ে যান। প্রপেলারের বিরাট পাখার আঘাতে আবদুর রকিব মিয়ার শরীর খণ্ডবিখণ্ড হয়ে যায়। আবদুর রকিব মিয়াসহ কয়েকজন এখানে শহীদ হন। যমুনার প্রবল স্রোতে আবদুর রকিব মিয়ার শরীরের খণ্ডবিখণ্ড অংশ এবং অন্যান্য নৌকমান্ডোর মৃতদেহ ভেসে যায়। ফলে ফুলছড়িঘাট অভিযান অসমাপ্ত এবং তা মুক্তিযুদ্ধে নৌকমান্ডো ইতিহাসে এক ট্র্যাজেডি হয়ে থাকে। মুক্তিযুদ্ধকালে মুক্তিবাহিনীর নৌকমান্ডোদের অপারেশনের মধ্যে সবচেয়ে হূদয়বিদারক অভিযান হলো ফুলছড়িঘাট অভিযান। নৌ-কমান্ডোদের পরিচালিত এই গেরিলা অপারেশনের নাম ছিল অপারেশন জ্যাকপট।
সাদা দাতিনা

সাদা দাতিনা (বৈজ্ঞানিক নাম: "Acanthopagrus berda") (ইংরেজি: Goldsilk seabream) হচ্ছে Sparidae পরিবারের "Acanthopagrus" গণের একটি স্বাদুপানির মাছ।
এই মাছ ইন্দো- পশ্চিম প্রশান্ত মহাসাগর, বাংলাদেশ, চীন, তাইওয়ান, জাপান এবং অস্ট্রেলিয়া অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
হলদে দাতিনা

হলদে দাতিনা (বৈজ্ঞানিক নাম: "Acanthopagrus latus") (ইংরেজি: Yellowfin seabream) হচ্ছে Sparidae পরিবারের "Acanthopagrus" গণের একটি স্বাদুপানির মাছ।
এই মাছ ইন্দো- পশ্চিম প্রশান্ত মহাসাগর, বঙ্গোপসাগর জুড়ে বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
কইতর পোয়া

কইতর পোয়া (বৈজ্ঞানিক নাম: "Johnius coitor") (ইংরেজি: coitor croaker) হচ্ছে Sciaenidae পরিবারের "Johnius" গণের একটি স্বাদুপানির মাছ।
এই মাছ ইন্দো- পশ্চিম প্রশান্ত মহাসাগর, বাংলাদেশ, মায়ানমার, থাইল্যান্ড, মালয়েশিয়া, ইন্দোনেশিয়া, নেপাল, সিঙ্গাপুর এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
কুঁজো পোয়া

কুঁজো পোয়া (বৈজ্ঞানিক নাম: "Macrospinosa cuja") (ইংরেজি: cuja croaker) হচ্ছে Sciaenidae পরিবারের "Macrospinosa" গণের একটি স্বাদুপানির মাছ।
এই মাছ বাংলাদেশ, মায়ানমার, থাইল্যান্ড, মালয়েশিয়া, শ্রীলঙ্কা, ইন্দোনেশিয়া এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
কই বোলা

কই বোলা (বৈজ্ঞানিক নাম: "Otolithoides pama") (ইংরেজি: pama) হচ্ছে Sciaenidae পরিবারের "Otolithoides" গণের একটি স্বাদুপানির মাছ।
এই মাছ বাংলাদেশ, মায়ানমার, থাইল্যান্ড, মালয়েশিয়া, শ্রীলঙ্কা, ইন্দোনেশিয়া এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
জসপাল ভাট্টি

জসপাল সিংহ ভাটটী (পাঞ্জাব :জন্ম 3 march 1955, মৃতুৎ 25 October 2012)‍‍‌​ নব্বই এর দশকের বিখৎাত শিখ কৌতুকাভিনেতা ছিলেন৷ দূরদর্শনে (ভারতের জাতীয় টেলিভিশান নেটওয়ার্ক )ফল্প শো ও উল্টা পাল্টা নামে হাসির সিরিয়ালের মুখৎ চরিএে কাজ করে বিখ্যাত হন৷ তাকে “কিং অফ কমেডি” নামেও ডাকা হোতো৷
ভারত সরকার তার মৃতুৎর পর ২০১৩ সালে পদ্মভূষন সম্মানে সম্মানিত করেন৷
গোড়ার-জীবন ও নিজ জীবন- ৩শে মার্চ ১৯৫৫ সালে অমৃতশহর,পাঞ্জাবে৷ তিনি পাঞ্জাব ইনজিয়ারিং কলেজথেকে ইলেট্রিকেল ইনজিয়ারিংয়ে্ স্নাতক হন৷কলেজে পড়াকালিন তিনি
পথনাটীকা করতেন৷যার মধ্যে উল্লেখযোগ্য হলো “মাই ননশেনশ কাল্ব ”৷এই পথনাটীকাগুলি সমাজের বিভিন্ন খামতিগুলি নিয়ে তৈরি ছিল৷যা বিভিন্ন ভাবে আনণ্দের খোরাক হতো ৷এই খোরাকগুলি দর্শক খুবই পছন্দ করতেন৷কিছুকাল তিনি কাটুনিশ্টের কাজ করতেন টিভিতে জীবন শুরুর আগে৷ 
সবিতা ভাটটী, জসপাল সিংহ ভাটটীর স্ত্রী ,যিনি নিজেও বিভিন্ন ধারাবাহিক কমেডি টিভি সিরিয়ালে জসপাল সিংহ ভাটটীর স্ত্রীর চরিত্রে অভিনয় করেন৷
গাঙ্গেয় ভেদা

গাঙ্গেয় ভেদা (বৈজ্ঞানিক নাম: "Nandus nandus") (ইংরেজি: Gangetic leaffish) হচ্ছে Nandidae পরিবারের "Nandus" গণের একটি স্বাদুপানির মাছ।
এই মাছ বাংলাদেশ, মায়ানমার, থাইল্যান্ড, পাকিস্তান এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন আশংকাজনক। ১৯৮৮ সালে বন্যার পরে মহামারি আকারে এ মাছের ক্ষত রোগ দেখা দেয় তাই আবাসন নষ্ট করে দেওয়া হয়।
চট্টগ্রাম চক্ররেল

চট্টগ্রাম চক্ররেল একটি প্রস্তাবিত ব্রডগেজ রেল পরিবহন ব্যবস্থা, যা চট্টগ্রামের বন্দর নগরীতে রেল পরিষেবা দেবে। এই রেলপথ নির্মাণ শেষ হলে চট্টগ্রাম শহরে যোগাযোগ ব্যবস্থার আমূল পরিবর্তন ঘটবে। যাত্রীরা সহজে শহরের এক প্রান্ত থেকে অন্য প্রান্তে পৌঁছে যাবে। রেলপথটি ২০১৩ সালের মধ্যে সম্পূর্ণ হওয়ার কথা থাকলেও এখনও নির্মানকাজ সম্পূর্ণ হয়নি।
খল্ল্যা বাটা

খল্ল্যা বাটা (বৈজ্ঞানিক নাম: "Liza parsia") (ইংরেজি: Gold-spot mullet) হচ্ছে Mugilidae পরিবারের "Liza" গণের একটি স্বাদুপানির মাছ।
এই মাছ বাংলাদেশ, ভারত, পাকিস্তান এবং শ্রীলংকায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়।
চ্যাপ্টামাথা খরোল

চ্যাপ্টামাথা খরোল (বৈজ্ঞানিক নাম: "Mugil cephalus") (ইংরেজি: Flathead grey mullet) হচ্ছে Mugilidae পরিবারের "Mugil" গণের একটি স্বাদুপানির মাছ।
এই মাছ ভারত মহাসাগর, আটলান্টিক মহাসাগর, প্রশান্ত মহাসাগরসহ বাংলাদেশের উপকূলীয় এলাকায় পাওয়া যায়।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্ততর্ভুক্ত নয়। তবে এ মাছের উৎপাদন বাড়াতে এর কৃত্রিম প্রজনন জরুরি।
মুলেট মাছের প্রধান বৈশিষ্ট্য হলও এরা ঝাঁক বেঁধে চলাচলের সময় পানির উপরে লাফিয়ে ওঠে। লাফ দেওয়ার সময় তাদের দেহ শক্ত থাকে এবং পুনরায় পানিতে পড়লে শব্দ হয়। এ মাছ সাধারণভাবে কোন আধার বা আকর্ষণীয় বস্তু দেখে আকৃষ্ট হয় না। তবে এদের ময়দার বল বা শৈবাল দিয়ে ধরা হয়। শীতকালে এ মাছ স্বাস্থ্যবান এবং খেতে সুস্বাদু।
খর খুলা

খর খুলা (বৈজ্ঞানিক নাম: "Rhinomugil corsula") (ইংরেজি: Corsula mullet) হচ্ছে Mugilidae পরিবারের "Rhinomugil" গণের একটি স্বাদুপানির মাছ।
এই মাছ বাংলাদেশ, ভারত, নেপাল এবং মায়ানমার অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এ মাছের সর্ব্বোচ্চ দৈর্ঘ্যে ২২ সেমি পাওয়া গিয়েছে। মেঘনা নদীতে ৩৫ সেমি এর বেশি দৈর্ঘ্যের মাছও পাওয়া যায়।
দেশি তপসে

দেশি তপসে (বৈজ্ঞানিক নাম: "Polynemus paradiseus") (ইংরেজি: Paradise threadfin) হচ্ছে Polynemidae পরিবারের "Polynemus" গণের একটি স্বাদুপানির মাছ।
দেশি তপসে মাছ বাংলাদেশ, ভারত, ইন্দোনেশিয়া, চীনসহ আরব সাগর, প্রশান্ত মহাসাগর জুড়ে বিস্তৃত।
জলজ খাদ্যচক্রের অংশ যারা কাদার জীব, চিংড়ি, ছোট মাছ খাদ্য হিসাবে খায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে এদের আকার, মজুদ, পরিপূর্ণতা বিবেচনা না করে বাণিজ্যিকভাবে আহরণ করার দরুন এ মাছের পরিমাণ কমে যাছে।
এ প্রজাতি ২৩ সেমি দৈর্ঘ্য পর্যন্ত পাওয়া গিয়েছে। এদের গোঁফ আছে বলে স্বাদুয় জেলেদের কাছে এরা মুনি, ঋষি বা তপসে নামে পরিচিত।
ক্রান্তিয় বাইল্ল্যা

ক্রান্তিয় বাইল্ল্যা (বৈজ্ঞানিক নাম: "Acentrogobius caninus") (ইংরেজি: Tropical Sand Goby) হচ্ছে Gobiidae পরিবারের "Acentrogobius" গণের একটি স্বাদুপানির মাছ।
এই মাছ ইন্দো-পশ্চিম প্রশান্ত মহাসাগর জুড়ে পাওয়া যায়। বাংলাদেশে বঙ্গোপসাগরে সচরাচর পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে পরিপূর্ণতা বিবেচনা না করে বাণিজ্যিকভাবে আহরণ করার দরুন এ মাছের পরিমাণ কমে যাছে।
এ প্রজাতির মাছ ১৩.২ সেমি পর্যন্ত লম্বা হয়। বাংলাদেশে ৮ সেমি দৈর্ঘ্যের এ মাছ পাওয়া গিয়েছে।
নীল নুনা বাইলা

নীল নুনা বাইলা (বৈজ্ঞানিক নাম: "Acentrogobius cyanomos") (ইংরেজি: Threadfin blue goby) হচ্ছে Gobiidae পরিবারের "Acentrogobius" গণের একটি স্বাদুপানির মাছ।
এই মাছ বাংলাদেশ, ভারত, পাকিস্তান, থাইল্যান্ড এবং অস্ট্রেলিয়া জুড়ে বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে এর প্রজনন ও জীবনচক্র সম্পর্কে পর্যাপ্ত তথ্য পাওয়া যায় নি।
এই প্রজাতি সহ গোবি মাছের উল্লেখয্যোগ বৈশিষ্ট্য হলও এদের বক্ষদেশে শ্রেণী পাখনার অবস্থান।
সবুজফুটকি বাইল্ল্যা

সবুজফুটকি বাইল্ল্যা (বৈজ্ঞানিক নাম: "Acentrogobius viridipunctatus") (ইংরেজি: Spotted green Goby) হচ্ছে Gobiidae পরিবারের "Acentrogobius" গণের একটি স্বাদুপানির মাছ।
এই মাছ বাংলাদেশ, ভারত, থাইল্যান্ড, মালয়েশিয়া এবং প্রশান্ত মহাসাগর জুড়ে বিস্তৃত।
আইইউসিএন বাংলাদেশ (২০০০) এর লাল তালিকাঅনুযায়ী এই প্রজাতিটি এখনও হুমকির সম্মুখীন নয়। তবে এর প্রজনন ও জীবনচক্র সম্পর্কে পর্যাপ্ত তথ্য পাওয়া যায় নি।
এই মাছ ১৬.৫ সেমি পর্যন্ত লম্বা হয়। বাংলাদেশে এই প্রজাতির মাছ ৯.২ সেমি পর্যন্ত পাওয়া গিয়েছে।
চেওয়া বেলে

চেওয়া বেলে (বৈজ্ঞানিক নাম: "Apocryptes bato") হচ্ছে Gobiidae পরিবারের "Apocryptes" গণের একটি স্বাদুপানির মাছ।
এই মাছ বাংলাদেশ, ভারত, মায়ানমার জুড়ে বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
ভারতে এ প্রজাতির ডিপ্লয়েড ক্রোমোজমের সংখ্যা ৪৬ পাওয়া গিয়েছে।
ডোরাকাটা বেলে

ডোরাকাটা বেলে (বৈজ্ঞানিক নাম: Awaous grammepomus), (ইংরেজি: Scribbled goby বা Streaked River Goby) হচ্ছে Gobiidae পরিবারের "Awaous" গণের একটি স্বাদুপানির মাছ।
এই মাছ বাংলাদেশ, শ্রীলঙ্কা, ফিলিপাইন এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
ভারতে এ প্রজাতির ডিপ্লয়েড ক্রোমোজমের সংখ্যা ৪৬ পাওয়া গিয়েছে। গোবি মাছ শিকারী মাছ এবং সামুদ্রিক পাখিদের শিকার হিসাবে ব্যবহৃত হয়।
গুয়াম বেলে

গুয়াম বেলে (বৈজ্ঞানিক নাম: "Awaous guamensis") (ইংরেজি: Scribbled goby) হচ্ছে Gobiidae পরিবারের "Awaous guamensis" গণের একটি স্বাদুপানির মাছ।
এই মাছ বাংলাদেশ, শ্রীলঙ্কা, ফিলিপাইন, ভারত এবং হাওয়াই দ্বীপপুঞ্জে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে এ মাছ সম্পর্কে সম্পর্কে পর্যাপ্ত তথ্য পাওয়া যায় নি। মাছটি সংরক্ষণের জন্য সঠিক গবেষণা ও পরিসংখ্যানের দরকার।
এই প্রজাতির মাছ প্রায় ২৪.৫ সেমি পর্যন্ত লম্বা হয়। এদের শ্রেণীপাখনা গোলাকার চোষক চাকতি তৈরি করে। এর ফলে তারা শক্ত বস্তুর সাথে দৃঢ়ভাবে লেগে থাকে। এর ফলে তারা সমুদ্রে যায় না। তবে এদের ডিম স্রোতে ভেসে সমুদ্রে যায় এবং তা ফুটে বাচ্চা বের হয়।
বোডার্টের ডাহুক

বোডার্টের ডাহুক (বৈজ্ঞানিক নাম: Boleophthalmus boddarti) (ইংরেজি: Mudskipper) হচ্ছে Gobiidae পরিবারের "Boleophthalmus" গণের একটি স্বাদুপানির মাছ।
এই মাছ বাংলাদেশ, মায়ানমার, থাইল্যান্ড, মালয়েশিয়া এবং ভারতে পাওয়া যায়।
মাডস্কিপার ম্যানগ্রোভ অঞ্চলের অন্যান্য প্রাণীর মত আবাসস্থল পানি দূষণের জন্য ধ্বংসের সম্মুখীন। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মাডস্কিপার অন্যান্য মাছের মত পানির উপরে ভেসে সাঁতার কাটতে পছন্দ করে। এ মাছে ১০ সেমি পর্যন্ত হয়।
বগুলা রেলওয়ে স্টেশন

বগুলা রেলওয়ে স্টেশন শিয়ালদহ-রানাঘাট-গেদে লাইন-এর একটি গুরুত্বপূর্ণ রেলওয়ে স্টেশন। এটি শিয়ালদহ রেলওয়ে স্টেশন থেকে ৯৩ কিলোমিটার দূরে অবস্থিত। এই স্টেশনটি বগুলা শহরের একমাত্র রেলওয়ে স্টেশন। দেশবিভাগের পূর্বে এটি কলকাতা হতে উত্তরবঙ্গগামী রেলপথে গুরুত্বপূর্ণ স্টেশন ছিল। এটি নদীয়া জেলার বগুলা জনপদ ও পার্শ্ববর্তী এলাকার রেল-পরিষেবা প্রদান করে। কলকাতা হতে বগুলার পূর্ববর্তী হল ভায়না রেলওয়ে স্টেশন ও পরবর্তীতে অবস্থান করে ময়ুরহাট রেলওয়ে স্টেশন।
এই রেলওয়ে স্টেশনটি ১৮৬৩-১৮৬৪ সালের মাঝামাঝি ইস্টার্ন বেঙ্গল রেলওয়ে তৈরি করে। সেই সময় এই স্টেশনটি কলকাতা (শিয়ালদহ)-কুষ্টিয়া লাইন এর অংশ ছিল। 
১৯৯৫-২০০০ সালে রানাঘাট-গেদে শাখায় বিদ্যুতায়ন করা হয়।
নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার

নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক গোল্ডেন গ্লোব পুরস্কারের একটি বিভাগ, যা বছরের সেরা নাট্যধর্মী চলচ্চিত্রের অভিনেতাদের প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে। প্রথমে সেরা অভিনেতার জন্য একটি পুরস্কার প্রদান করা হত, পরে ১৯৫১ সাল থেকে নাট্যধর্মী এবং সঙ্গীতধর্মী বা হাস্যরসাত্মক চলচ্চিত্রের অভিনেতার জন্য আলাদা দুটি পুরস্কার প্রদান শুরু হয়।
শুরু থেকেই এই বিভাগের নামটিতে ভিন্নতা দেখা গেছে। ২০০৫ সালে এই বিভাগটিকে দাপ্তরিকভাবে "নাট্যধর্মী চলচ্চিত্রে অভিনেতার শ্রেষ্ঠ অভিনয়" হিসেবে নামকরণ করা হয়। ২০১৩ সাল থেকে এটি "নাট্যধর্মী চলচ্চিত্রে শ্রেষ্ঠ অভিনেতা" হিসেবে পরিচিত।
সর্বাধিক তিনবার করে এই পুরস্কার অর্জন করেন টম হ্যাঙ্কস, জ্যাক নিকোলসন ও ড্যানিয়েল ডে লুইস। এছাড়া গ্রেগরি পেক, মার্লোন ব্র্যান্ডো, ডাস্টিন হফম্যান, পিটার ওটুল, আল পাচিনো, জন ভইট ও লিওনার্দো ডিক্যাপ্রিও দুইবার করে এই পুরস্কার অর্জন করেন। সর্বাধিক দশবার এই পুরস্কারের মনোনয়ন পেয়েছেন আল পাচিনো। সাম্প্রতিক পুরস্কার বিজয়ী কিলিয়ান মার্ফি "অপেনহাইমার" (২০২৩) চলচ্চিত্রে অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চিত্রনাট্যকারদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
ফ্রি অন বোর্ড

এফওবি (ইংরেজি: FOB), "ফ্রি অন বোর্ড",আন্তর্জাতিক বাণিজ্যিক আইনে উল্লেখিত একটি পরিভাষা, যেখানে পণ্য সরবরাহে বিক্রেতার পরিবর্তে ক্রেতা নিজ দায়িত্বে, খরচ, এবং পণ্য পরিবহনের সময়কালীন ঝুঁকি গ্রহণ করে। ইন্টারন্যাশনাল চেম্বার অব কমার্স কর্তৃক প্রকাশিত ইনকোটার্মস ২০১০ অনুসারে, এফওবি শুধুমাত্র অ-কন্টেইনারকৃত সমুদ্র মালবাহী অথবা অন্তর্দেশীয় জলপথ পরিবহন ক্ষেত্রে প্রয়োগ করা যাবে। এফওবি পরিভাষা কখনি মালিকানা নির্ধারণ বা পরিবর্তন করে না। ইনকোটার্মস অনুসারে পণ্যের মালিকানা স্বাধীনভাবে বিদ্যমান থাকে। আন্তর্জাতিক বাণিজ্যে, পণ্যের মালিকানা নির্ধারিত হয় বিল অব লেডিং অথবা চালান অনুসারে।
এফওবি মার্কিন যুক্তরাষ্ট্রেও আধুনিক স্থানীয় পণ্য পরিবহনের নীতিমালার আওতায় পড়ে যেখানে পরিষ্কারভাবে উল্লিখিত, বিক্রেতা পণ্য সরবরাহের ক্ষেত্রে জাহাজযোগে প্রেরণের কোন খরচ বহন করবে না।
ইন্টারন্যাশনাল চেম্বার অব কমার্স কর্তৃক প্রকাশিত ইনকোটার্মস ২০১০ অনুসারে, এফওবি শুধুমাত্র সমুদ্র মাল পরিবহনে ব্যবহৃত বা প্রয়োগ হবে এবং শাব্দিক পরিভাষায় "ফ্রি অন বোর্ড", এবং সর্বদা পণ্য বোঝাইয়ের বন্দরের সাথে সংযুক্ত থাকবে।
উত্তর অ্যামেরিকায়, এফওবি বিক্রয় চুক্তির মাধ্যমে লিখিত আকারে নির্ধারিত হয় যেখানে  পণ্যের দায় দায়িত্ব বিক্রেতা হতে ক্রেতার প্রতি হস্তান্তরিত হয়।এফওবি অর্থ <nowiki>"ফ্রি অন বোর্ড"</nowiki> সুতরাং পণ্যের পরিবহন বাবদ সংঘটিত হওয়া কোন ব্যয়ভার বিক্রেতা কর্তৃক বহন করা হয়না।
কিছু সুত্র দাবী করে, এফওবি অর্থ "ফ্রেট অন বোর্ড"। কিন্তু এটা যুক্তিযুক্ত নয়। ইনকোটার্মস এর কোন সংস্করণেই "ফ্রেট অন বোর্ড" এর কোন প্রকার উল্লেখ নাই, এবং মার্কিন যুক্তরাষ্ট্রের ইউনিফর্ম কমার্শিয়াল কোড এ কোনপ্রকার সংজ্ঞায়িত করা হয়নি। এখানে আরও উল্লেখ্য যে, মার্কিন যুক্তরাষ্ট্রের বিচার ব্যবস্থা "ফ্রেট অন বোর্ড" কোনপ্রকার স্বীকৃত শিল্প পরিভাষা নয়। "ফ্রেট অন বোর্ড" এর ব্যবহার বা প্রয়োগ বিভ্রান্তির সুযোগ তৈরি করতে পারে।
সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার

সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা সঙ্গীতধর্মী বা হাস্যরসাত্মক চলচ্চিত্রের অভিনেতার জন্য প্রদান করা হয়। ১৯৫১ সাল থেকে এই চলচ্চিত্র পুরস্কার প্রদান করা হয়ে আসছে। প্রথমে সেরা চলচ্চিত্রের জন্য একটি পুরস্কার প্রদান করা হত, পরে ১৯৫১ সাল থেকে নাট্য এবং সঙ্গীতধর্মী বা হাস্যরসাত্মক চলচ্চিত্রের অভিনেতার জন্য আলাদা দুটি পুরস্কার প্রদান শুরু হয়।
জ্যাক লেমন ও রবিন উইলিয়ামস এই বিভাগে সর্বাধিক তিনটি পুরস্কার অর্জন করেছেন। এই বিভাগে সবচেয়ে সাম্প্রতিক পুরস্কার বিজয়ী পল জিয়ামাটি "দ্য হোল্ডওভারস" (২০২৩) চলচ্চিত্রে অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চিত্রনাট্যকারদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
সোনালিডোরা নুনা বাইলা

সোনালিডোরা নুনা বাইলা (বৈজ্ঞানিক নাম: "Brachygobius nunus") (ইংরেজি: Golden banded goby) হচ্ছে Gobiidae পরিবারের "Brachygobius" গণের একটি স্বাদুপানির মাছ।
এই মাছ বাংলাদেশ, মায়ানমার, থাইল্যান্ড, মালয়েশিয়া, ইন্দোনেশিয়া এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এই মাছ ঘোলা পানির উপর ছড়ান ভাবে ভাসতে থাকে। এদের শরীরের উপর হালকা হলুদাভ-ক্রিম বর্ণের উপর কালো ডোরা থাকায় সহজে চেনা যায়।
বড়মুখা বেলে

বড়মুখা বেলে (বৈজ্ঞানিক নাম: "Eugnathogobius oligactis") (ইংরেজি: goby) হচ্ছে Gobiidae পরিবারের "Eugnathogobius" গণের একটি স্বাদুপানির মাছ।
এই মাছ বাংলাদেশ, ইন্দোনেশিয়া, থাইল্যান্ড, মালয়েশিয়া, সিঙ্গাপুর, কম্বোডিয়া এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এ মাছের মুখের আকার বড়। কম্বোডিয়াতে এ মাছের আকৃতি সর্ব্বোচ্চ দৈর্ঘ্য ৬ সেমি পাওয়া গিয়েছে। বাংলাদেশে ৩.৮ সেমি দৈর্ঘ্য পাওয়া গিয়েছে।
বড়চোখা বেলে

বড়চোখা বেলে (বৈজ্ঞানিক নাম: "Glossogobius giuris") (ইংরেজি: Bar-eyed goby) হচ্ছে Gobiidae পরিবারের "Glossogobius" গণের একটি স্বাদুপানির মাছ।
এই মাছ ইন্দো-ইন্দো-প্রশান্ত মহাসাগর, বাংলাদেশ, চীন, থাইল্যান্ড, ফিলিপাইন, ভারত, অস্ট্রেলিয়া এবং আফ্রিকা অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। সারা বছর এ মাছ বাজারে পাওয়া যায়। পলিজমাট, আবাসস্থল শুকিয়ে যাওয়া, নদীর সাথে হাওর-বিলের সংযোগ বন্ধ হয়ে যাওয়ায়, বাঁধ নির্মাণ, নদী এলাকায় ভৌতিক অবকাঠামো গত পরিবর্তন আসায় এমাছ হুমকিস্বরুপ।
পশ্চিমবঙ্গে হুগলী নদীর মোহনায় এই মাছ মৎস্য সম্পদের একটা অপ্রধান অংশ। এই প্রজাতির মাছ ৩০ সেমি পর্যন্ত লম্বা হয়। এ মাছের কাঁটা কম থাকায় এবং খেতে সুস্বাদু বলে লোকজন খেতে খুব পছন্দ করে।
চুনো বেলে

চুনো বেলে (বৈজ্ঞানিক নাম: "Gobiopterus chuno") (ইংরেজি: Glass goby) হচ্ছে Gobiidae পরিবারের "Gobiopterus" গণের একটি স্বাদুপানির মাছ।
এই মাছ বাংলাদেশ, ভারত, থাইল্যান্ড, মলয় উপদ্বীপ, ইন্দোনেশিয়া, সিঙ্গাপুর অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এই প্রজাতির পুরুষ ও স্ত্রীমাছ সমান অনুপাতে থাকে না। সাধারণত স্ত্রীমাছ পুরুষ মাছের তুলনায় বেশি থাকে। স্ত্রী ও পুরুষ মাছের অনুপাত ৪ঃ১ বা ২ঃ১। এদের উদরের স্বচ্ছ পর্দা দিয়ে ডিম দেখা যায়। বাংলাদেশে এ প্রজাতির দৈর্ঘ্য ২.৮ সেমি পর্যন্ত পাওয়া গিয়েছে।
তীরকেশরী নুনা বাইলা

তীরকেশরী নুনা বাইলা (বৈজ্ঞানিক নাম: "Oxyurichthys microlepis") (ইংরেজি: maned goby) হচ্ছে Gobiidae পরিবারের "Oxyurichthys" গণের একটি স্বাদুপানির মাছ।
মাছটির দেহ লম্বা ও চাপা। পুচ্ছপাখনা সূচালাে, দীর্ঘ বা ছুরির ন্যায় দেখতে। তবে দ্বিতীয় পৃষ্ঠপাখনা ও পায়ুপাখনা প্রথম পৃষ্ঠপাখনার তুলনায় নিচু, দেহের পিছনের অংশ সূচালাে। বক্ষপাখনা গােলাকার। উলম্ব পাখনা গােলাপি বর্ণের।
তীরকেশরী নুনা বাইলা জলের তলায় থাকে এবং স্বাদু ও লােনাপানি উভয় স্থানেই অভিপ্রায়ন করে। এরা সমুদ্র এবং মােহনায় বাস করে। এরা সাঁতারের সময় মধ্যম বা বক্ষপাখনা দোলাতে থাকে। সাধারণত ছােট ছােট জলজ জীব খাদ্য হিসেবে গ্রহণ করে।
এই মাছ ইন্দো-প্রশান্ত মহাসাগর, বাংলাদেশ, চীন, থাইল্যান্ড, ফিলিপাইন, ভারত এবং আফ্রিকা অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এই গণটির সঙ্গে oligolepis গণের বৈশিষ্ট্য সহজে মিলে যায়। কেননা তাদেরও উপরের চোয়ানে ৩ থেকে ৪ সারি দাঁত আছে এবং গ্রিবাসন্ধিতে ত্বকীয় উচু অংশ অনুপস্থিত। এ প্রজাতির মাছ ১৩.৫ সেমি পর্যন্ত লম্বা হয়।
রব নিকোল

রবার্ট জেমস নিকোল (; জন্ম: ২৮ মে, ১৯৮৩) অকল্যান্ডে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেট, লিস্ট এ ও টুয়েন্টি২০ খেলায় অকল্যান্ড ও ক্যান্টারবারির প্রতিনিধিত্ব করেছেন রব নিকোল। এছাড়াও, গ্লুচেস্টারশায়ারের পক্ষেও কাউন্টি ক্রিকেটে অংশ নিয়েছেন। দলে তিনি মূলতঃ ডানহাতে মিডিয়াম ও অফ-ব্রেক বোলিং করতেন। পাশাপাশি ডানহাতে নিচের সারিতে ব্যাটিংয়ে পারদর্শিতা দেখিয়েছেন।
সকল স্তরের আন্তর্জাতিক ক্রিকেটে নিউজিল্যান্ডের পক্ষে খেলেছেন তিনি। তন্মধ্যে ২টি টেস্ট খেলায়ও অংশ নিয়েছেন, যার সবকটিই দক্ষিণ আফ্রিকার বিপক্ষে।
অকল্যান্ডের পক্ষে খেলার মাধ্যমে তার খেলোয়াড়ী জীবন শুরু হয়। দি এইসের পক্ষে ৮ মৌসুম খেলেন। তন্মধ্যে ২০০২-০৩ মৌসুমে ৬০০-এর অধিক রান তোলার মাধ্যমে তার সফল সময় অতিবাহিত হয়। এরপর ২০০৯ সালে ক্যান্টারবারিতে স্থানান্তরিত হন। প্রথম মৌসুমেই ৫০০-এর অধিক রান সংগ্রহ করেন। উইজার্ডসের পক্ষে ব্যাপক সফলতার প্রেক্ষিতে নিউজিল্যান্ড দল নির্বাচকমণ্ডলীর দৃষ্টি আকর্ষণ হয়। ফলশ্রুতিতে টুয়েন্টি২০ দলে তাকে অন্তর্ভুক্ত করা হয়।
২০১১ সালে একদিনের আন্তর্জাতিকে অভিষেক ঘটে তার। এরপর থেকেই দলে নিয়মিতভাবে খেলছেন তিনি। দল নির্বাচকমণ্ডলীও নিজমাঠে সফরকারী দক্ষিণ আফ্রিকার বিপক্ষে টেস্ট খেলার জন্য তাকে অন্তর্ভুক্ত করেন। কিন্তু শুরুতেই কঠিন বাঁধার মুখোমুখি হন ও মাত্র দুই টেস্টে অংশ নিতে পেরেছেন। ২০১২ সালে শ্রীলঙ্কায় অনুষ্ঠিত বিশ্ব টুয়েন্টি২০ প্রতিযোগিতায় দলের সদস্য হিসেবে খেলেন।
হার্টফোর্ডশায়ারে হিচিন ক্রিকেট ক্লাবে ২০০৯ ও ২০১০ সালে খেলেন। সারাসেন্স হার্টফোর্ডশায়ার প্রথম বিভাগে মৌসুমের সর্বাধিক রান ও নেবওয়ার্থ পার্ক সিসি’র বিপক্ষে অপরাজিত ২০১ রান তুলে সর্বোচ্চ রানের ইনিংস গড়েন।
জুলাই, ২০১২ সালে ইংরেজ কাউন্টি ক্রিকেটে গ্লুচেস্টারশায়ারের পক্ষে সংক্ষিপ্তকালের জন্য খেলেন। তিনি স্বদেশী কেন উইলিয়ামসনের স্থলাভিষিক্ত হন। কোচ জন ব্রেসওয়েলের পরামর্শক্রমে উইলিয়ামসনকে নিউজিল্যান্ড ক্রিকেট বোর্ড দলকে সুসংগঠিত করার উদ্দেশ্যে ফিরিয়ে আনে ও তরুণ কিউই ক্রিকেটার নিকোলকে অভিজ্ঞতা লাভের উদ্দেশ্যে প্রেরণ করে।
হারারেতে স্বাগতিক জিম্বাবুয়ের বিপক্ষে স্মরণীয় অভিষেক ঘটে। ২৩২ রানের জয়ের লক্ষ্যমাত্রায় নিকোল ও মার্টিন গাপটিলকে ব্যাটিং উদ্বোধনে প্রেরণ করলে তারা মাত্র ৬ ওভারে ৫০ রান তুলেন। এরপর ১১ চার সহযোগে অপরাজিত ১০৮ রানের চমকপ্রদ ইনিংস উপহার দেন তিনি। এরফলে বিশ্বের সপ্তম ব্যাটসম্যান ও একই খেলায় সতীর্থ উদ্বোধনী ব্যাটসম্যান মার্টিন গাপটিলের পর দ্বিতীয় নিউজিল্যান্ডীয় হিসেবে ওডিআই অভিষেকে সেঞ্চুরি করার বিরল কীর্তিগাঁথা রচনা করেন। তার পূর্বে ডেনিস অ্যামিস, ডেসমন্ড হেইন্স, অ্যান্ডি ফ্লাওয়ার, সেলিম ইলাহি, মার্টিন গাপটিল ও কলিন ইনগ্রাম এ কৃতিত্বের অধিকারী। খেলায় তিনি ম্যান অব দ্য ম্যাচের পুরস্কার পান ও অভিষেকে ৫০তম ক্রিকেটার হিসেবে এ কৃতিত্ব অর্জন করেন।
জলি চেওয়া

জলি চেওয়া (বৈজ্ঞানিক নাম: "Parapocryptes batoides") (ইংরেজি: Goby) হচ্ছে Gobiidae পরিবারের "Parapocryptes" গণের একটি স্বাদুপানির মাছ।
জলি চেওয়া দেখতে লম্বা। সামনের দিক চোঙাকৃতির কিন্তু পেছনের অংশ চাপা। দেহের উভয় দিক সোজা। চোখ দুটো মাথার উপরে অবস্থিত। এদের পুচ্ছপাখনা ছুরির ন্যায় দেখতে। বাংলাদেশে এই প্রজাতির সর্বোচ্চ দৈর্ঘ্য ২৬ সেমি এর উল্লেখ থাকে। এদের দেহের উপরিভাগ সবুজাভ-ধূসর, তবে নিচের অংশ সাদা এবং পাখনাগুলােতে কোন চিহ্ন থাকে না। তবে পায়ু, পুচ্ছ এবং পষ্ঠপাখনা কালচে বর্ণের হয়ে থাকে।
এই প্রজাতির মাছ স্রোতযুক্ত জলাশয়, মােহনা, হ্রদ এবং কম লােনাপানিতে বাস করে। চাঁদপুরে অবস্থিত ডাকাতিয়া এবং মেঘনা নদীতে সচরাচরই এই মাছ পাওয়া যায়। সাধারণত ছােট ছােট জলজ জীব খাদ্য হিসেবে গ্রহণ করে।
এই মাছ বাংলাদেশ ও মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এই প্রজাতির মাছের সাথে "Apocryptes bato" মাছের সাদৃশ্য থাকলেও দ্বিতীয়টির দাঁত খাঁজকাটা কিন্তু "Apocryptes batoides" মাছের দাঁত তীক্ষ্ণ প্রকৃতির। এই মাছটি "A batoides" মাছের মত সচরাচর পাওয়া যায় না।
সাদা ফোঁটা ডাহুক

সাদা ফোঁটা ডাহুক (বৈজ্ঞানিক নাম: "Periophthalmodon schlosseri") (ইংরেজি: mudskipper) হচ্ছে Gobiidae পরিবারের "Periophthalmodon" গণের একটি স্বাদুপানির মাছ।
সাদা ফোঁটা ডাহুক দেহ এবং মাথা নীল বা উজ্জ্বল দাগ সহ নানা বর্ণের। আবার চোখ থেকে বক্ষপাখনার গোড়া থেকে বাদামী ডােরা থাকে। প্রথম পৃষ্ঠপাখনা কালাে, পরের দিকে নীলাভ এবং কিনারা সাদা। পৃষ্ঠপাখনার শুরু অংশ লাল বর্ণের ডােরা থাকে এবং পাখনাদন্ডের মধ্যবর্তী স্থানে সাদা দাগযুক্ত।
সাদা ফোঁটা ডাহুক মাছ ভারতের পূর্ব উপকূল থেকে ফিলিপাইন, পূর্ব ভারতীয় দ্বীপপুঞ্জে। এই মাছ ভারত, বাংলাদেশ, মায়ানমার, থাইল্যান্ড, মালয়েশিয়া পর্যন্ত বিস্তৃত।
এই প্রজাতির মাছ ছোট পতঙ্গ খায়। এছাড়া খাদ্য সংগ্রহের জন্য এরা তীরের কাদাযুক্ত স্থানে উঠে আসে। এরা শক্ত কাদার গর্তে আশ্রয় নেয় এবং লেজের সাহায্যে দ্রুত কাদার উপর দিয়ে চলতে পারে। মােহনা, নদী, উপসাগর এবং খালের কাদাযুক্ত স্থানে বাস করে। তবে বাংলাদেশে এই মাছের প্রধান আবাসস্থল জোয়ার-ভাটা অঞ্চলের নাফ নদী, মহেশখালি বাঁক এবং সুন্দরবনের বিভিন্ন খড়ি অঞ্চল।
এই মাছ সচরাচর পাওয়া যায়। আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। যেহেতু এই মাছের কোনো সুশৃঙ্খল আহরণ পদ্ধতি নেই তাই জোয়ার-ভাটা অঞ্চলে খাড়ি ও কাদা উভয়ে টিকে থাকতে পারে।
এই মাছ বাংলাদেশে ২২ সেমি দৈর্ঘ্যে পাওয়া যায়।
আটলান্টিক ডাহুক

আটলান্টিক ডাহুক (বৈজ্ঞানিক নাম: "Periophthalmus barbarus") (ইংরেজি: Atlantic mudskipper) হচ্ছে Gobiidae পরিবারের "Periophthalmus" গণের একটি স্বাদুপানির মাছ।
আটলান্টিক ডাহুক মাছের দেহ লম্বা ও চাপা। মাছটির পুচ্ছপাখনা গোলাকার। দেহ জলপাই-বাদামী বর্ণের। প্রথম পৃষ্ঠপাখনার প্রান্তের দিকে কালাে এবং শীর্ষভাগ সাদা আবার দ্বিতীয় পৃষ্ঠপাখনার কিনারাও কালাে ও সাদা বর্ণের হয়।
এই মাছ ভারত, বাংলাদেশ, মায়ানমার, থাইল্যান্ড, মালয়েশিয়া পর্যন্ত বিস্তৃত।
মাছটি বঙ্গোপসাগর এবং মােহনায় পাওয়া যায়। এরা উভচর প্রাণী, বায়ু থেকে শ্বাস নেয়; সুন্দরবনের ম্যানগ্রোভ জলাধারের জোয়ার-ভাটা প্রভাবিত অংশে বালি বা কাদায় খাদ্যের সন্ধানে হাঁটতে থাকে বা হামাগুড়ি দিতে দেখা যায়। প্রায়ই খাদ্য, নিরাপত্তা বা আশ্রয়ের জন্য এক স্থান থেকে অন্য স্থানে চলে যায়। সাধারণত ভাটার সময় এদেরকে খাদ্যের সন্ধানে কাদাযুক্ত সৈকত দিয়ে হাঁটতে দেখা যায়। তবে এরা সুযােগ সন্ধানি মাংসাশী স্বভাবের। ছােট ছােট কীটপতঙ্গ, কাকড়া ও অন্যান্য প্রাণীও শিকার করে খায়। এরা দেহটাকে মাটিতে আঘাত করে কাদা বা পানির মধ্য দিয়ে চলে যার ফলে শত্রুর হাত থেকে নিজেকে রক্ষা করা সহজতর হয়। পুরুষ মাছ তাদের বর্ণিল বক্ষপাখনা উপরে রেখে পানির উপরে শূন্যে লাফ দেওয়ার মাধ্যমে স্ত্রী মাছকে আকর্ষণ করে।
এই মাছ সচরাচর পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। সুন্দরবনের ম্যানগ্রোভ অঞ্চলে এই মাছের জন্য কোন নির্দিষ্ট আহােরণ পদ্ধতি না থাকায় মােটামুটি টিকে থাকে।
বাংলাদেশে এই মাছ খাদ্য হিসেবে খাওয়া হয়। তবে এশিয়ার চীন ও কোরিয়াত দেশের রেস্টুরেনে সুপ তৈরিতে মাছটি ব্যবহৃত হয়। এমনকি জাপানেও খাদ্য হিসেবে ব্যবহৃত হয়। এই প্রজাতির মাছের ক্ষেত্রে কোন নির্দিষ্ট আহােরণ পদ্ধতি নেই এবং মৎস্য সম্পদেও গুরুত্বপূর্ণ নয়। সাধারণত এটি অ্যাকুরিয়াম মাছ হিসেবেই বেশি পরিচিত।
এই প্রজাতিটি তার অদ্ভুত আবাসস্থল যা মাছের থাকার জন্য স্বাভাবিক না, আশ্চর্যজনক দারাবাজি খেলার কৌশল, চোখ দুটিকে উপরে তুলে রাখা এবং কাদায় লাফালাফি করার জন্য সুপরিচিত।
তীক্ষ্ণলেজা চেওয়া

তীক্ষ্ণলেজা চেওয়া (বৈজ্ঞানিক নাম: "Pseudapocryptes elongatus") (ইংরেজি: Pointed-tailed Goby) হচ্ছে Gobiidae পরিবারের "Pseudapocryptes" গণের একটি স্বাদুপানির মাছ।
তীক্ষ্ণলেজা চেওয়া মাছ দেখতে লম্বা, সামনের দিক চোঙাকৃতির; তবে পিছনের অংশ চাপা। মাছের দেহের উপরের দিকে সবুজাভ ও অসংখ্য ছােট ছােট বাদামী দাগযুক্ত। নিচের দিক থেকে অনেকগুলি তির্যক কালাে ডােরা নিচের দিকে নামানো। দ্বিতীয় পৃষ্ঠপাখনা এবং পুচ্ছপাখনায় কয়েকসারি দাগ থাকে। পুচ্ছপাখনার গােড়ার উপরের অংশে একটি চিহ্ন থাকে।
এই মাছ বাংলাদেশ, ভারত, চীন, ইন্দোনেশিয়া, কম্বোডিয়া, জাপান, মালয়েশিয়া, সিঙ্গাপুর, হাইতি, তাইওয়ান, থাইল্যান্ড এবং ভিয়েতনাম পর্যন্ত বিস্তৃত।
তীক্ষ্ণলেজা চেওয়া প্রজাতিকে তলদেশবাসী মাছ বলা হয়; স্বাদু ও লােনা উভয় পানিতে এদের অভিপ্রায়ন ঘটে, আবার এরা বায়ুশ্বাসী প্রাণী। এই মাছ মােহনা ও নদীর কিনারায় অর্থাৎ কর্দমাক্ত ভূমিতে, যেখানে জোয়ার-ভাটার প্রভাব থাকে সেখানে পাওয়া যায়। গােবি মাছের মতােই এরা সাধারণত তলদেশে বিশ্রাম নেয়, মাঝে মাঝে শ্রোণীপাখনায় ভর করে বসে থাকে। আবার দ্রুত এক স্থান থেকে অন্য স্থানে চলাচল করে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। 
বাংলাদেশের চাঁদপুরের নিকট মেঘনা নদী থেকে সর্ব্বোচ্চ ২১ সেমি দৈর্ঘ্যের মাছ পাওয়া গিয়েছিল। এই মাছ পানি থেকে কয়েক গজ দূরে কাদায় মোচ্ছানোর ভঙ্গিতে চলে। ভারতে এই প্রজাতির ক্রোমোজমের সংখ্যা ৩৮ পাওয়া গিয়েছে।
হাঁটুনি দারাক

হাঁটুনি দারাক (বৈজ্ঞানিক নাম: Scartelaos histophorus), (ইংরেজি: Walking Goby) হচ্ছে Gobiidae পরিবারের "Scartelaos" গণের একটি স্বাদুপানির মাছ।
হাঁটুনি দারাক মাছের দেহ খুব লম্বা হয়; এদের সম্মুখে প্রায় চোঙাকৃতির, তবে পশ্চাতে চাপা। মাথা সামান্য অবনমিত এবং আঁচিলযুক্ত ত্বক দ্বারা দেহ আবৃত থাকে। মাছটির চোখ দুইটি পরস্পরের খুব নিকটে অবস্থিত; যা মাথার পৃষ্ঠদেশের উপরে ঘুরতে থাকে। নিচের চোখের পাতা মুক্ত ও সুগঠিত। মুখের চিরটি প্রায় অনুভূমিকভাবে অবস্থিত। এই মাছের এক জোড়া ছেদনাকৃতির দাঁত আছে। সমস্ত দেহ ছােট ছােট লুপ্তপ্রায় আঁইশ দ্বারা আবৃত। তবে পেছনের আঁইশগুলাে অপেক্ষাকৃত বড় ও সুস্পষ্ট। প্রথম পৃষ্ঠপাখনা দেহের তুলনায় অধিক উঁচু। এদের দেহের রং সবুজাভ, তবে নিচের দিকে ক্রমান্বয়ে উজ্জ্বল বর্ণের হয়। আবার মাথা, দেহ এবং পৃষ্ঠপাখনায় কিছু কালাে দাগ থাকে। পুচ্ছপাখনা কালাে রেখাযুক্ত।
এই মাছ বাংলাদেশ, ভারত, মায়ানমার, চীন, ফিলিপাইন এবং অস্ট্রেলিয়া পর্যন্ত বিস্তৃত।
হাঁটুনি দারাক জলের তলদেশে এবং স্বাদু ও লােনা উভয় পানিতেই অভিপ্রায়ন করে; এছাড়া মােহনা এবং সমুদ্রে উপকূল ও মােহনা অঞ্চলে কাদাযুক্ত বাস করে। মাঠ যেখানে জোয়ার-ভাটার প্রভাব থাকে সেখানে বাস করে। বঙ্গোপসাগরের তীরে জোয়ার-ভাটার হয় এমন কাদা মাটিতে দেখতে পাওয়া যায়। অধিকাংশই মােহনা, তীরবর্তী জলাধার, কাদাযুক্ত মাঠ যেখানে জোয়ারের সময় পানি আসে সেখানে বাস করে। এছাড়াও জোয়ার-ভাটার প্রভাব থাকে এমন স্বাদুপানির নদীতেও দেখা যায়। এরা কীটপতঙ্গ এবং অন্যান্য অমেরুদন্ডী প্রাণী খায়।
এই মাছ সচরাচর পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। উপকূলে জেলেদের জালে প্রায় ধরা পড়ে। বাংলাদেশে এর সর্ব্বোচ্চ দৈর্ঘ্য ১৩.৩ সেমি পর্যন্ত পাওয়া যায়।
ফুটকি চিত্রা বাইলা

ফুটকি চিত্রা বাইলা (বৈজ্ঞানিক নাম: "Stigmatogobius sadanundio") (ইংরেজি: Knight Goby) হচ্ছে Gobiidae পরিবারের "Stigmatogobius" গণের একটি স্বাদুপানির মাছ।
ফুটকি চিত্রা বাইলা মাছের পৃষ্ঠীয় পাখনা আছে; প্রথমটি ৬টি শক্ত রে দিয়ে গঠিত ও দ্বিতীয়টি পায়ুপথের পাশে। এই প্রজাতিটি লম্বায় ৯ সেন্টিমিটার। স্ত্রী মাছের লম্বা পাখনা কম ও হলুদ বর্নের। এই প্রজাতির মাছ ২৪ থেকে ২৮ ডিগ্রী তাপমাত্রায় ডিম দিতে পারে। ১০০০ বা তারও বেশি ডিম দিতে পারে।
এই মাছ বাংলাদেশ, ভারত, চীন, ইন্দোনেশিয়া, কম্বোডিয়া, মালয়েশিয়া, সিঙ্গাপুর, থাইল্যান্ড, ফিজি এবং ইন্দো-পশ্চিম প্রশান্ত মহাসাগর পর্যন্ত বিস্তৃত।
এই মাছ সচরাচর পাওয়া যায়। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। কীটনাশক ব্যবহার ও শিল্পবর্জ্য কারণে এই মাছের অস্তিত্ব হুমকির সম্মুখীন।
এই প্রজাতির মাছ ১৫ মাসের কম সময়ে সংখ্যায় দ্বিগুন হয়ে যায়। পুরুষ মাছের পাখনা তুলনামূলক দীর্ঘ এবং স্ত্রী মাছের পাখনা অপেক্ষাকৃত হালকা হলুদ বর্ণের।
পিনাজ মাসানি

পিনাজ মাসানি (হিন্দি:पीनाज मसानी) একজন ভারতীয় গজল গায়িকা যিনি ১৯৮১ সাল থেকে গাইছেন ও ২০টির অধিক অ্যালবাম করেছেন।
সংগীতজীবনে উনি অনেক পুরস্কার পেয়েছেন যার মধ্যে অন্যতম ১৯৯৬ সালে উত্তর প্রদেশ সরকার দ্বারা প্রদত্ত শেহজাদী তরুন্নাম ও ২০০২ সালে সঙ্গীতে অসামান্য অবদানের জন্য কলাকার পুরস্কার।
মি এট দ্য জু

মি এট দ্য জু হচ্ছে ইউটিউবে আপলোড হওয়া সর্বপ্রথম ভিডিও। এটি আপলোড করা হয় ৮:২৭:১২ পিএম ইউটিসি, এপ্রিল ২৩, ২০০৫-এ। সাইটটির সহ-প্রতিষ্ঠাতা জাওয়েদ করিম এটি আপলোড করেন "জাওয়েদ" ব্যবহারকারী নামে এবং ভিডিওটি রেকর্ড করেন তার মাধ্যমিক বিদ্যালয়ের বন্ধু "ইয়াকুব লিপিটস্কি"। 
একই দিনে ইউটিউবে তিনিও একটি একাউন্ট খোলেন।.
১৯ সেকেন্ডের ভিডিওটি ইয়াকুব লিপিটস্কি "সান দিয়াগো চিড়িয়াখানায়" তোলেন। ভিডিওটিতে দেখা যায় জাওয়েদ হাতীর খাঁচার সামনে দাড়িয়ে হাতি গুলোর প্রশংসা করছেন। আর বলছেন " সত্যি, সত্যি, সত্যি, দীর্ঘ শুঁড়"।
ভিডিওর প্ৰতিলিপি:
ইউটিউব ক্যাপশন:
বাংলা অনুবাদ:
লস অ্যাঞ্জেলেস টাইমস ব্যাখ্যা করেছে, ইউটিউবে আপলোড হওয়া সর্বপ্রথম ভিডিও হিসাবে মিডিয়ার প্রসারে এটি একটি গুরুত্বপূর্ণ ভূমিকা পালন করেছে । মার্চ ২০১৭ এর হিসাবে ভিডিওটি ৩৭ মিলিয়ন বার দেখা হয়েছে এবং এতে ২৬০,০০০ মন্তব্য করা হয়েছে ।
লাল চেওয়া

লাল চেওয়া (বৈজ্ঞানিক নাম: "Odontamblyopus rubicundus") (ইংরেজি: rubicundus Eelgoby) হচ্ছে Gobiidae পরিবারের "Odontamblyopus" গণের একটি স্বাদুপানির মাছ।
লাল চেওয়া লম্বায় প্রায় ২৫ সেমি পর্যন্ত হয়। বাণিজ্যিকভাবে এই মাছের বাজার চাহিদা আছে।
এই মাছ বাংলাদেশ, ভারত, মায়ানমার এবং ইন্দো-প্রশান্ত মহাসাগর পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। চট্টগ্রামের মেঘনা ও ডাকাতিয়া নদীতে এ মাছ পরিমিত হারে ধরা হয়।
বাংলাদেশে শুকনা চেওয়া বা চেওয়া শুটকি খুব জনপ্রিয়। চট্টগ্রামের অধিবাসী টাটকা চেওয়া ও চেওয়া শুটকি উভয়ে খায়। জোয়ার-ভাঁটার নদীতে এ মাছ উল্লেখয্যোগ পরিমানে পাওয়া যায়। চট্টগ্রামের ডাকাতিয়া নদীতে এই মাছ প্রচুর পাওয়া যায়। ভারত ও জাপানে এই মাছের ডিপ্লয়েড ক্রোমোজোমের সংখ্যা ৪৬ পাওয়া গিয়েছে।
রাজা চেওয়া

রাজা চেওয়া (বৈজ্ঞানিক নাম: "Taenioides buchanani") (ইংরেজি: Burmese Gobeel) হচ্ছে Gobiidae পরিবারের "Taenioides" গণের একটি স্বাদুপানির মাছ।
এই মাছ ভারত, বাংলাদেশ এবং মায়ানমার পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। ১৯৭০ সালের দিকে এই মাছ চাঁদপুরে উল্লেখয্যোগ পরিমাণে পাওয়া যেত।
Talwar এবং Jhingran ১৯৯১ সালে এই প্রজাতির দৈর্ঘ্য ৩০ সেমি রেকর্ড করেছিলেন। বাংলাদেশে বর্তমানে এ মাছের দৈর্ঘ্য ২৬ সেমি পর্যন্ত পাওয়া গিয়েছে।
দাড়িধারী চেওয়া

দাড়িধারী চেওয়া (বৈজ্ঞানিক নাম: "Taenioides cirratus") (ইংরেজি: Bearded Worm Goby) হচ্ছে Gobiidae পরিবারের "Taenioides" গণের একটি স্বাদুপানির মাছ।
দাড়িধারী চেওয়া লম্বায় ৩০ সেমি।
এই মাছ বাংলাদেশ, ভারত, চীন, জাপান, মালয়েশিয়া এবং ইন্দো-প্রশান্ত মহাসাগর পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এ মাছ উপকূলের জলাশয়ে ছোট ছোট গর্ত করে বাস করে। চাঁদপুরের ডাকাতিয়া নদীর তীরে ছোট ছোট গর্তে সর্ব্বোচ্চ ৩৮.২ সেমি দৈর্ঘ্যের মাছ পাওয়া গিয়েছে। এরা মাটির নিচে প্রায় ২ মিটার গভীর গর্তে বাস করে।
হাঁসঠুঁটি বাইলা

হাঁসঠুঁটি বাইলা (বৈজ্ঞানিক নাম: "Butis butis") (ইংরেজি: Duckbill sleeper) হচ্ছে Eleotridae পরিবারের "Butis" গণের একটি স্বাদুপানির মাছ।
হাঁসঠুঁটি বাইলা ৬৯ থেকে ১৫৫ মিমি লম্বা। এদের মুখটি খুব বড়, নিম্ন চোয়ালটি উপরের চোয়ালের পাশ দিয়ে প্রসারিত। ক্ষুদ্র ক্ষুদ্র উভয় সারিতে ধারালো দাঁত আছে।
এই মাছ বাংলাদেশ, ভারত, পাকিস্তান, মায়ানমার, শ্রীলঙ্কা এবং ইন্দো প্রশান্ত মহাসাগর পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
বাংলাদেশে এই মাছ সর্ব্বোচ্চ ৮ সেমি দৈর্ঘ্যে পাওয়া গিয়েছে। ফিজি থেকে সংগৃহীত এ প্রজাতির ডিপ্লয়েড ক্রোমোজমের সংখ্যা ৪৬ পাওয়া গিয়েছে।
কালো ফুটকি বাইলা

কালো ফুটকি বাইলা (বৈজ্ঞানিক নাম: "Butis melanostigma") হচ্ছে Eleotridae পরিবারের "Butis" গণের একটি স্বাদুপানির মাছ।
কালো ফুটকি বাইলা ১৮ সেমি লম্বা হয়। শরীরে অনিয়মিত কালো দাগ আছে।
এই মাছ বাংলাদেশ, ভারত, পাকিস্তান, মায়ানমার, শ্রীলঙ্কা এবং ইন্দো প্রশান্ত মহাসাগর পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
বাংলাদেশে এই মাছ সর্ব্বোচ্চ ১৪ সেমি দৈর্ঘ্য পর্যন্ত আছে বলে উল্লেখ আছে। এই প্রজাতির মাছ দৈহিক উচ্চতায় কিছুটা খাটো।
লাটাগুড়ি

লাটাগুড়ি ভারতের পশ্চিমবঙ্গ রাজ্যের উত্তরাঞ্চলের জলপাইগুড়ি জেলায় নেওড়া নদীর তীরে অবস্থিত একটি ছোট শহর। ৩১ নং জাতীয় সড়কের উপরে অবস্থিত গরুমারা জাতীয় উদ্যানের খুব কাছে এই শহরের অবস্থিতি। শিলিগুড়ি থেকে সড়কপথে এর দূরত্ব ৮০ কিলোমিটার। তাছাড়া রেলপথে নিউ মাল জংশনে নেমেও সড়কপথে ৩০ কিলোমিটার দূরে লাটাগুড়ি পৌঁছানো যায়।
প্রকৃতি পর্যটনকে ভিত্তি করে উত্তরবঙ্গের পর্যটন মানচিত্রে বর্তমানে অন্যতম গন্তব্যস্থান হিসেবে লাটাগুড়ির নাম বিবেচিত হয়ে থাকে। গরুমারা ও চাপরামারি বন্যপ্রাণ অভয়ারণ্যে প্রবেশ করার জন্য অনুমতিপত্র এই লাটাগুড়িতে অবস্থিত বন বিভাগের অফিস থেকেই সংগ্রহ করতে হয়। চাপরামারি বন্যপ্রাণ অভয়ারণ্যটি লাটাগুড়ি থেকে ৩০ কিলোমিটার দূরে অবস্থিত। এছাড়া এই শহরে একটি "প্রকৃতি তথ্যকেন্দ্র" ("Nature Interpretation Center") রয়েছে, যেখানে স্থানীয় বিভিন্ন প্রাণী ও উদ্ভিদের সম্পর্কে বিস্তারিত তথ্য সংরক্ষিত আছে। এখানে একটি ডিয়ার পার্ক ও ছোটখাটো কিছু প্রদর্শনীও আছে। পর্যটকদের সুবিধার্থে লাটাগুড়িতে বেশ কিছু ছোট ছোট রেস্তোরাঁ, ধাবা ও কিছু থাকার হোটেল, রিসর্ট ও পর্যটন আবাসও গড়ে উঠেছে। এর মধ্যে অরণ্য হোটেলটির বুকিং পশ্চিমবঙ্গ পর্যটন বিভাগ থেকে করা যায়। লাটাগুড়ি থেকে সড়কপথে মাত্র ১৪ কিলোমিটার দূরে মূর্তি নদীও তার নির্জন সৌন্দর্যের জন্য বিখ্যাত।
লাটাগুড়িকে কেন্দ্র করে পর্যটন আকর্ষণ বৃদ্ধি করার উদ্দেশ্যে এবং ডুয়ার্সের লোক সংস্কৃতিকে জনপ্রিয় করে তুলতে গত কয়েক বছর ধরে লাটাগুড়িতে শুরু হয়েছে উত্তরবঙ্গ লোকসংস্কৃতি উৎসব ও ডুয়ার্স প্রকৃতি পর্যটন মেলা। একই উদ্দেশ্যকে সামনে রেখে পশ্চিমবঙ্গ সরকারের উদ্যোগে লাটাগুড়ির প্রাকৃতিক শোভা বিশ্বের মানুষের কাছে তুলে ধরে আরও বেশি সংখ্যক পর্যটক টানতে ২০১৭ সালের ৮ - ১০ এপ্রিল একটি লাটাগুড়ি কার্নিভালেরও আয়োজন করা হয়েছে।
১৯৮০ পর্যন্ত লাটাগুড়ির অর্থনীতি মূলত কাঠের ব্যবসার উপর নির্ভরশীল ছিল। সে' সময় লাটাগুড়িতে ১৫টি শ মিল ছিল, এছাড়াও ছিল একটি প্লাইউডের কারখানা। রেলের স্লিপার ও বিদ্যুতের খুঁটিও তখন লাটাগুড়ি থেকে সরবরাহ করা হত। কিন্তু ১৯৮০ সালে বন সংরক্ষণ আইন চালু হওয়ায় এই কাঠের ব্যবসা যথেষ্টই মার খায়। মিলগুলি বন্ধ হয়ে যায়, শ্রমিকরা কাজ হারায়। লাটাগুড়ির অর্থনীতি এই বদ্ধদশা থেকে ঘুরে দাঁড়াতে পরবর্তীকালে পর্যটন ব্যবসা, বিশেষত প্রকৃতি পর্যটন (ইকো ট্যুরিজম) ব্যবসাকে আঁকড়ে ধরে। অতীতের মিলমালিকেরা অনেকেই রিসর্ট খুলে বসেন। ২০১১ সালের এপ্রিল মাসের হিসেব অনুযায়ী এখানে অন্তত ৩৩টি বেসরকারি পর্যটন আবাস গড়ে ওঠে। বর্তমানে এলাকার অনেক যুবকই গাড়ি কিনে পরিবহনের কাজে যুক্ত হয়ে পড়েছেন বা গাইডের কাজকে পেশা হিসেবে গ্রহণ করেছেন। এছাড়া পর্যটনকে কেন্দ্র করেই নানা হস্তশিল্প সামগ্রীর দোকান, অন্যান্য দোকান বাজারেরও বিরাট সম্প্রসারণ ঘটেছে লাটাগুড়িতে।
এলাকার ছেলেমেয়েদের পড়াশুনোর জন্য এখানে দু'টি উচ্চ বিদ্যালয় রয়েছে - একটি লাটাগুড়ি হাই স্কুল (কো-এড) ও অপরটি লাটাগুড়ি গার্লস' হাই স্কুল।
এভাং মিউজিক

এভাং মিউজিক ( "অভাংগ্‌") হল মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেসে অবস্থিত একটি সঙ্গীত প্রযোজনা প্রতিষ্ঠান। প্রতিষ্ঠানটি ফার্সি ভাষার (ইরানি ভাষা) গানের বিশাল সম্ভারের কারণে সুপরিচিত।
এভাং মিউজিকের বর্তমান শিল্পীগণ হলেন:
বাদামী ভুট বেলে

বাদামী ভুট বেলে (বৈজ্ঞানিক নাম: "Eleotris fusca") (ইংরেজি: brown gudgeon) হচ্ছে Eleotridae পরিবারের "Eleotris" গণের একটি স্বাদুপানির মাছ। বাংলাদেশে কুলি, বুধ বাইলা বলে।
এদের দেহ বড় ও মাথা সংকুচিত। নিম্ন চোয়াল বিশিষ্ট। এই প্রজাতিটি ২৬ সেমি লম্বা হয়। উভয় চোয়ালে ৩ থেকে ৪টি সারি যুক্ত ভিলিফর্ম দাঁত থাকে। বাইরের সারি বড় করা ও নীচের চোয়াল মধ্যে অভ্যন্তরীণ সারির দাঁত বড়। দেহ কালচে বা বাদামী বর্ণের। উল্লম্ব পাখনাগুলি লালচে বর্ণের হয়।
এই মাছ বাংলাদেশ, ভারত, ইন্দোনেশিয়া, ফিলিপাইন, মালয়েশিয়া, মালদ্বীপ, শ্রীলঙ্কা পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এ মাছের উল্লেখযোগ্য বৈশিষ্ট্য হলও এর শ্রেনিপাখনা মোটামুটিভাবে আলাদা যা কখনও চাকতির ন্যায় চোষক অঙ্গ তৈরি করে না। এরা নিমজ্জিত জলজ উদ্ভিদের পাতায় ডিম পাড়ে। স্ত্রীমাছ ডিম থেকে বাচ্চা ফুটে বের হওয়া পর্যন্ত বাতাস দিয়ে অক্সিজেন সরবরাহ করে, অতঃপর অল্প কিছুদিনের জন্য পোনা মাছগুলোকে পাহারা দেয়।
লুটিয়া গোবি

লুটিয়া গোবি (বৈজ্ঞানিক নাম: "Eleotris lutea") (ইংরেজি: Lutea sleeper) হচ্ছে Eleotridae পরিবারের "Eleotris" গণের একটি স্বাদুপানির মাছ।
এদের শরীর বড়, মাথা সংকুচিত, নিচের চোয়াল ওপরের চেয়ে বেশি দীর্ঘ। উভয় চোয়ালে ৩ থেকে ৪টি সারি যুক্ত ভিলিফর্ম দাঁত থাকে।
বাইরের সারি বড় করা ও নীচের চোয়াল মধ্যে অভ্যন্তরীণ সারির দাঁত বড়।এদের শক্ত মেরুদন্ড আছে। বড় এবং কাটাযুক্ত জিহ্বা আছে। শরীরের রং বাদামী-ধূসর।
এই মাছ বাংলাদেশ, ভারত, মায়ানমার অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
লুটিয়া গোবি মাছের উল্লেখযোগ্য বৈশিষ্ট্য হলও এর শ্রেনিপাখনা সম্পূর্ণভাবে আলাদা যা কখনও চাকতির ন্যায় চোষক অঙ্গ তৈরি করে না। E. lutea ও E. fusca দেখতে প্রায় একি রকম তবে E. lutea মাছের আঁইশ চোখ পর্যন্ত বিস্তৃত। E. fusca মাছের প্রাক-পৃষ্ঠীয় আঁইশ তুন্ড পর্যন্ত বিস্তৃত থাকে।
দেশি কই

দেশি কই (বৈজ্ঞানিক নাম: "Anabas testudineus") (ইংরেজি: Climbing perch) হচ্ছে Anabantidae পরিবারের "Anabas" গণের একটি স্বাদুপানির মাছ।
দেশি কই বেশ জনপ্রিয় একটি প্রজাতি। বাঙালিসহ অনেক দেশের মানুষের খাবারের তালিকায় আছে এই মাছ। এই মাছ লম্বায় ২৫ সেমি হয়। মাঝারি আকারের আইশ দ্বারা আবৃত দেহ। পাখনার রং হালকা হলদেটে। পানি ছাড়া এই প্রজাতিটি ৬ থেকে ১০ ঘণ্টা জীবিত থাকে।
এই মাছ বাংলাদেশ, ভারত, চীন, ইন্দোনেশিয়া, শ্রীলঙ্কা, থাইল্যান্ড, মালয়েশিয়া, পলিনেশিয়া, পাকিস্তান প্রভৃতি অঞ্চল পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছটি অধিক দূষিত জলজ পরিবেশে টিকে থাকতে সক্ষম এবং বায়ু থেকে শ্বাস নেয় বলে এদেশীয় বাস্তুতন্ত্রে এখনও ঠিকে আছে। জলাশয় সেচ বা শুকিয়ে মাছ আহরণ করার কারণে এ মাছ হুমকির সম্মুখীন।
পরিণত মাছের দৈর্ঘ্য ১০ সেমি। এই মাছ বাসা তৈরি করে না। মাছটি তার ডিমের কোন যত্ন নেয় না, ডিম দেওয়ার পড়ে তা পানির উপরে ভাসতে থাকে। ডিম ফুটে বাচ্চা বের হতে প্রায় ২৪ থেকে ৪৮ ঘণ্টা সময় লাগে। পরিণত মাছের দেহ অধিকতর গাঢ় বর্ণের এবং পায়ুপাখনাও তুলনামূলকভাবে বড় হয়ে থাকে।
কই বান্দি

কই বান্দি (বৈজ্ঞানিক নাম: "Pseudosphromenus cupanus") (ইংরেজি: spiketail parasidefish) হচ্ছে Osphronemidae পরিবারের "Pseudosphromenus" গণের একটি স্বাদুপানির মাছ।
কই বান্দি প্রজাতিটি দক্ষিণ ভারত ও শ্রীলঙ্কায় পাওয়া যায়। এছাড়াও মাছটি বাংলাদেশ, ভারত, পাকিস্তান, মায়ানমার, শ্রীলঙ্কা, ইন্দোনেশিয়া এবং মালয় পর্যন্ত বিস্তৃত।
এই প্রজাতিটি প্রায়শই অগভীর, ধীর গতির বা স্থবির পানিতে চলাচল করে; যেমন খাদ এবং ধানের জমিতে দেখা যায়। পুরুষ মাছ নিজের মুখে ডিম সংগ্রহ করে এবং বাসা তৈরি করে। ডিম ফোটার পরেও বাসা রক্ষা পোনার জন্য। খাবার হিসাবে চিংড়ি, কীট পতঙ্গ খায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এদেরকে পুকুর, বিল বা ডোবা সেচ বা শুকিয়ে যাবার পরও পাওয়া যায়। সাধারণত এ মাছ বাজারে দেখা যায় না।
এই প্রজাতির মাছ প্রায় ৭.৫ সেমি পর্যন্ত লম্বা হয়। এরা বেশ শক্তিশালী, অধিক ছোটাছুটি করে এবং লাফায়। অ্যাকুরিয়ামে এই মাছ ঢাকনা দিয়ে রাখা উচিৎ।
বড় খইলশা

বড় খইলশা (বৈজ্ঞানিক নাম: "Trichogaster fasciata") (ইংরেজি: banded gourami) হচ্ছে Osphronemidae পরিবারের "Trichogaster" গণের একটি স্বাদুপানির মাছ।
এই মাছের মুখ ছোট যা উপরের দিকে তির্যকভাবে অবস্থিত। পুরুষ মাছের দেহ রং গাঢ় এবং এদের পৃষ্ঠপাখণা অধিক সূচালাে। এরা একসাথে প্রায় ৫০০ থেকে ১০০০টি ডিম দেয়। যখন ডিম ছাড়ে সেই সময় পুরুষ মাছ স্ত্রী মাছের সাথে সাক্ষাত করে। ডিমগুলাে হলুদাভ এবং আঠাবিহীন। ১৪ থেকে ১৬ ঘণ্টার মধ্যে ডিমগুলাে ফুটে বাচ্চা বের হয়।
এরা সব ধরনের খাবার খায়। পােকামাকড়ের লার্ভা খাদ্য হিসেবে গ্রহণ করে এবং অগভীর জলাশয়ে ঘন জলজ উদ্ভিদযুক্ত স্থানে বাস করে। পুরুষ মাছ বাসা তৈরি করে। অগভীর জলের অধিক আগাছাযুক্ত স্থানে এরা বাসা তৈরি করে। বর্ষাকালে খইলশা ধানক্ষেতের জলে কয়েকবার ডিম ছাড়ে। সাধারণত স্বচ্ছ ও অগভীর বদ্ধ জলাশয় যেমন-পুকুর, ডােবা, খাল, ধানক্ষেত, বিল, বাওড় এবং প্লাবনভূমিতে বাস করে।
এই মাছ এশিয়ার বাংলাদেশ, ভারত, নেপাল, পাকিস্তান এবং মায়ানমার দেশে পাওয়া যায়।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এটি চমৎকার এ্যাকুরিয়াম মাছ হিসেবে পরিচিত। এই মাছ কিছুটা লাজুক তবে সহজেই নিজেস্ব পরিবেশে অভিযোজিত করে নেয়।
এই মাছ ১২ সেমি পর্যন্ত লম্বা হয়। এটি ঘোলা পানির জন্য উপযুক্ত নয়। এ প্রজাতির মাছ বর্ষার সময় অগভীর জলাশয়ে, ধানক্ষেত, অগভীর প্লাবনভুমি, এবং বিলের বর্ধিতাংশে চাষ করা হয়। অগভীর পানিতে বা ধানক্ষেতে বাইন মাছের সঙ্গেও চাষ করা যেতে পারে।
চুনা খইলশা

চুনা খইলশা (বৈজ্ঞানিক নাম: "Trichogaster chuna") (ইংরেজি: Honey gourami) হচ্ছে Osphronemidae পরিবারের "Trichogaster" গণের একটি স্বাদুপানির মাছ।
চুনা খইলশা মাছের দেহ আয়তকার এবং চাপা। মুখ ছোট আকৃতির। দেহের উপরের দিক সবুজাভ ও নিচের দিক বাদামী। ছােট আকৃতির এই মাছটি বাণিজ্যিকভাবে কম গুরুত্বপূর্ণ। তবে অ্যাকুরিয়ামে পালা যায়।
চুনা খইলশা মাছ পানির তলদেশ ও উপরিভাগ উভয় স্তরেই বাস করে এবং সবধরনের খাবার খায়। প্রজননের সময় পুরুষ মাছ বাসা পাহাড়া দেয়। বিভিন্ন খাড়ি, ডােবা এবং প্লাবন ভূমিতে বাস করে। আবার নদী ও বিলের যে স্থানে অধিক জলজ উদ্ভিদ থাকে সেখানেও এদের পাওয়া যায়।
এই মাছ বাংলাদেশ ও ভারতের আসাম, গঙ্গা বিধৌত অঞ্চলসহ বিভিন্ন অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। বর্তমানে এই মাছ বিরল। আবাসস্থল শুকিয়ে যাওয়া ও ধানক্ষেতে কীটনাশক ব্যবহারের ফলে এই প্রজাতি হুমকির সম্মুখীন।
এই প্রজাতির মাছ সর্ব্বোচ্চ দৈর্ঘ্য ৭ সেমি এর উল্লেখ পাওয়া যায়। বাংলাদেশে সর্ব্বোচ্চ ৪.২ সেমি দৈর্ঘ্যের এই মাছ পাওয়া গিয়েছে।
মার্কিন যুক্তরাষ্ট্রের রাজ্যগুলির ঐতিহাসিক জনসংখ্যার তালিকা

এটি হচ্ছে মার্কিন যুক্তরাষ্ট্রের রাজ্যগুলির ঐতিহাসিক জনসংখ্যা তালিকা এতে দশক অনুযায়ী জনপরিসংখ্যান তথ্য দেওয়া আছে।
উৎস: http://research.stlouisfed.org/fred২/release?rid=118
থাই গুরামী

থাই গুরামী (বৈজ্ঞানিক নাম: "Trichopodus pectoralis") (ইংরেজি: Snakeskin gourami) হচ্ছে Osphronemidae পরিবারের "Trichopodus" গণের একটি স্বাদুপানির মাছ।
থাই গুরামী মাছের দেহ মধ্যম লম্বা ও চাপা। পুরুষ মাছের পৃষ্ঠপাখনা সুচালাে এবং পাখনা কমলা থেকে লাল বর্ণের হয়ে থাকে। এরা ফুলকার সাহায্যে পানি থেকে, এমনকি বায়ু থেকেও সরাসরি অক্ৰিজেন গ্রহণ করে থাকে।
থাই গুরামী পানির উপর ও তলদেশ উভয় স্তরেই বাস করে এবং স্বাদুপানির অভ্যন্তরেই এদের অভিপ্রায়ন ঘটে থাকে। সাধারণত জলজ উদ্ভিদ খায়। অ্যাকুরিয়ামে পালিত অবস্থায় খাদ্য হিসেবে জীবিত কীটপতঙ্গ, টিউবিফ্যাক্স, পােকামাকড়ের লার্ভা, ক্রাস্টেশিয়ান, শুষ্ক খাবার, গােলাকার বল আকৃতির খাবার, সবজির টুকরা, সবুজ উদ্ভিদ প্রভৃতি দেওয়া হয়। সাধারণত পুকুর, হ্রদ এবং স্থির পানিতে পাওয়া যায়। যে সমস্ত স্বাদুপানির জলাশয়ের PH ৬.৩ থেকে ৮.৩ এবং গভীরতা প্রায় ৪ মিটার সেখানে বেশি পাওয়া যায়। বর্ষার সময় এরা প্লাবন ভূমির দিকে চলে যায়, আবার পানি নেমে যাওয়ার পর পুনরায় নদীতে ফিরে আসে।
এই মাছ এশিয়ার লাওস, মালয়, বাংলাদেশ, থাইল্যান্ড, সিঙ্গাপুর, কম্বোডিয়া, ভিয়েতনাম, শ্রীলঙ্কা সহ অন্যান্য দেশে পাওয়া যায়।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
Reger ১৯১০ সালে এই মাছটিকে T. pectoralis হিসাবে বর্ণনা করেন। এদের বৃহৎ বক্ষপাখনা থাকে যা পরিণত বয়সে দেহের তুলনায় লম্বা হয়।
তারা বাইন

তারা বাইন (বৈজ্ঞানিক নাম: "Macrognathus aculeatus") (ইংরেজি: Lesser spiny eel) হচ্ছে Mastacembelidae পরিবারের "Macrognathus" গণের একটি স্বাদুপানির মাছ।
দেহ লম্বা। বাংলাদেশে সৰ্বোচ্চ ২৪ সেমি দৈর্ঘ্যের এই মাছ পাওয়া গিয়েছে। দেহের উপরিভাগের রঙ সবুজাভ বা বাদামী-ধূসর বর্ণের হয়।
তারা বাইন পানির তলদেশ থেকে খাবার সংগ্রহ করে খায়। সাধারণত গলিত ও পচা খাবার এবং কীটপতঙ্গের লার্ভা খাদ্য হিসেবে গ্রহণ করে। বর্ষাকালে এদের প্রজনন কাল। সাধারণত জলজ আগাছা উপর ডিম পাড়ে। এরা পুকুর, ডােবা, বিল, খাল, প্লাবন ভূমি এবং নদীর নরম কাদাযুক্ত স্থানে থাকতে পছন্দ করে। আবার জোয়ার-ভাটা প্রভাবিত অঞ্চলে কম লােনাপানিতেও পাওয়া যায়। স্রোতযুক্ত পানি যেমন-ঝর্ণা বা নদীই এদের পছন্দের আবাসস্থান।
এই মাছ বাংলাদেশ, ভারত, শ্রীলঙ্কা, নেপাল, পাকিস্তান, মায়ানমার দেশে পাওয়া যায়। মালয় দ্বীপপুঞ্জ, সিরিয়া এবং পশ্চিম আফ্রিকার স্বাদু এবং ঈষৎ লােনাপানি উভয় স্থানে বাস করে।
তারা বাইন বাংলাদেশের মৎস্য সম্পদে গুরুত্বপূর্ণ অবদান রাখে। শীতকালে এই মাছ জালে অধিক পরিমাণে ধরা পড়ে এবং বাজারেও প্রচুর পরিমাণে পাওয়া যায়। খাদ্য হিসেবে খুবই মূল্যবান। আবার অ্যাকুরিয়াম ব্যবসায়ও এই মাছের বেশ চাহিদা থাকে।
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখন আশঙ্কাজনক হিসাবে চিহ্নিত।
যদিও এই মাছ পুকুরেই প্রজনন করে, তথাপি প্রাণদিত প্রজননের মাধ্যমে উৎপাদন বৃদ্ধি করা প্রয়োজন। এই মাছ তাদের খাদ্যাভাসের মাধ্যমে পরিবেশের জন্য ক্ষতিকর কীটপতঙ্গ খেয়ে পরিবেশের ভারসম্য নিয়ন্ত্রণ করে থাকে। আবার গলিত ও পচা খাবার খেয়ে পানি বিশােধনে সহায়তা করে।